# Bartók: Magyar képek

### A Wikipédiából, a szabad lexikonból.

| Zeneportál

1931-ben Bartók Béla meghangszerelte néhány korábbi zongoradarabját, amelyeket különféle sorozatokból válogatott és fűzött újabb ciklusba. Ebből keletkezett a Magyar képek (Sz. 97, BB 103) című zenekari mű.

A rövid darabok eredeti jellegén a hangszerelés által nem kívánt változtatni, a dallam fontos szerepét valamennyiben meghagyta.

Autográf partitúrája (a IV–V. tétel hangszerelését előkészítő jegyzeteket lásd BB 55 és 53), a Rozsnyai/Rózsavölgyi 5442 elsőkiadás (1931) metszőpéldánya jelenleg Bartók Péter gyűjteményében A1TFSS1 szám. Az elsőkiadás javított példánya ifj. Bartók Béla gyűjteményében található.

## [szerkesztés] Tételek

### [szerkesztés] Este a székelyeknél. Lento rubato – Allegretto

Az Este a székelyeknél című közismert darab az 1908-ban komponált Tíz könnyű zongoradarab ötödik száma volt. A falusi emlékeket felidéző, székely dallamok stílusában fogant melódia fafúvósokon szólal meg, míg a vonóskar harmóniái a szenvedélyes deklamáció hátterét adják.

### [szerkesztés] Medvetánc. Allegro vivace

Ugyanebből a sorozatból való a Medvetánc is, amely a kanásztáncok ritmikáját eleveníti fel.

### [szerkesztés] Melódia. Andante

A Melódia az 1910-ben írt 4 siratóének második tétele. Érzelmi feszültségét egyre gazdagabbá váló hangszerelés és egyre fokozódó dinamika jelzi.

### [szerkesztés] Kicsit ázottan. Allegretto rubato

A Kicsit ázottan az 1911-ben befejezett Három burleszk második darabja. Groteszk humora nem egy érdekes hangzási effektus kipróbálására nyújt alkalmat a komponistának.

### [szerkesztés] Ürögi kanásztánc. Allegro molto

A sorozatot berekesztő Ürögi kanásztánc az 1908–1909-ben írt Gyermekeknek című ciklusból ismert. Bartók megjegyzése szerint „Felső-Iregh utolsó furulyása így adta elő a »Házasodik a tücsök« szövegű dalnak dallamát”. Egyébként ez a darab a ciklus egyetlen népdalfeldolgozása.

A lap eredeti címe "http://hu.wikipedia.org../../../m/a/g/Bart%C3%B3k%7E_Magyar_k%C3%A9pek_a225.html"

Kategória: Bartók művei

##### Views

- Szócikk
- Vitalap
- Aktuális változat

##### Keresés